हरमल : वयल्यावाड्या वयल्या युनायटेड बाॅयज कला, क्रिडा आनी सांकृतीक संघान अश्टमी निमतान गांव मर्यादीत राधाकृष्ण भेसवण आनी संवाद सर्त आयोजीत केल्या.
 बिरेस्तारा, 18 आॅगस्टाक दनपरां तीन वरांचेर रवळनाथ देवस्थानाचे रंगमाचयेर जावपी ह्यो सर्ती 6 वर्सा पिराये खालच्या भुरग्यां खातीर आसतल्यो. दोळे बांदून धंयाहांडो फोडपाची कार्यावळ जातली. जैतिवंतांक पयलें इनाम रु. 500 आनी स्मरणचिन्न तशेंच प्रशस्तीपत्रक. दुसरें रु. 300 आनी स्मरणचिन्न तशेंच प्रशस्तीपत्रक आनी तिसरें इनाम रु. 200 आनी स्मरणचिन्न तशेंच प्रशस्तीपत्रक दितले.
 सहभागी जाल्ल्या सगल्या भुरग्यांक प्रशस्तीपत्रक दितले. सर्तकांक फकत 5 मिणटांचो वेळ दितले. प्रवेश मर्यादीत आसा. पालकांनी आपल्या भुरग्यांक सजोवन घेवन येवचें.
 नांवनोंदणे खातीर दर्शन नायक (9923295224) वा समीर डिचोलकार (8788740464) वा नितेश ठाकूर (8408086020) हांचे कडेन संपर्क सादचो, अशें क्लबाच्या पदाधिकाऱ्यांनी कळयलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 